Denzel Washington

**Denzel Hayes Washington, Jr** (* 28. december 1954, Mount Vernon, New York) je americký herec a režisér. Dvakrát získal Oscara (v 1998 a 2001). Získal uznanie kritikov za stvárnenie osobností akými boli Steve Biko, Malcolm X, Rubin "Hurricane" Carter, Melvin B. Tolson, Frank Lucas, alebo Herman Boone.

## Životopis
### Detstvo
Washington sa narodil v New York City. Jeho matka Lennis vlastnila holičstvo, narodila sa v Georgii a vyrastala v Harleme.  Jeho otec, Reverend Denzel Washington Sr. bol kňaz a pracoval vo vodárenskej továrni "S. Klein". Keď mal Denzel štrnásť rokov sa manželstvo rodičov dostalo do krízy, a aby neboli svedkami ich prípadného rozvodu, boli spolu so staršou sestrou poslaní do internátnej školy. Navštevoval strednú školu Pennington Grimes Elementary School v Mount Vernon, kde sa venoval viacerým športom.

V detstve mal záujem navštevovať Texas Tech University: "Vyrastal som v Boys & Girls Clubs of America v Mount Vernon a boli sme Red Raiders. Takže keď som chodil na strednú chcel som po tom  ísť na Texas Tech do Lubbocku, pretože mali rovnaké meno a uniformy ako sme mali my." Nakoniec začal študovať na vysokej škole University of Oklahoma, ale nedarilo sa mu a štúdium ukončil. Získal titul bakalára z herectva a žurnalistiky na Fordham University v roku 1977. Vo Fordhame hrával basketbal za univerzitný tím, jeho trénerom bol P. J. Carlesimo. Pokračoval tiež jeho záujem o herectvo a po promócii odišiel do San Francisca študovať na herecké konzervatórium na rok.

### Začiatky kariéry
Krátko po absolvovaní univerzity vo Fordhame debutoval v roku 1977 v televíznom projekte *Wilma*. Jeho filmovým debutom je *Carbon Copy* v roku 1981. Najväčší úspech získal v televíznom seriáli z lekárskeho prostredia *St. Elsewhere*, ktorý sa vysielal v rokoch 1982 až 1988. Patril vtedy k málo hercom, ktorí absolvovali celú šesťročnú sériu seriálu. Po účinkovaní vo viacerých seriáloch v roku 1987 dostal možnosť hrať vo filme Richarda Attenborougha *[[Volání svobody]]*, stvárnil postavu Steva Bika. Za túto postavu bol nominovaný na Oscara za najlepší vedľajší mužský herecký výkon. Oscara nezískal, ale podarilo sa mu to o dva roky neskôr za postavu Tripa, bývalého otroka vo filme *[[Glory (film)|Glory]]*. V ten istý rok sa blysol aj postavou Reubena Jamesa, karibského výsadkára vo filme *For Queen and Country*.

### 90. roky
V lete 1990 hral vo filme *[[Mississippi Masala]]*, kde hral postavu Demetriusa Williamsa. Jednu z jeho najvýznamnejších úloh stvárnil v roku 1992. So Spikom Lee nakrútil životopisné dielo Malcolm X v ktorom hral Denzel hlavnú úlohu. Za stvárnenie tejto politickej osobnosti bol nominovaný na ďalšieho Oscara. Filmový kritik Roger Ebert a režisér Martin Scorsese považujú tento film za jeden z najlepších filmov 90. rokov.

Film Malcolm X zmenil Washingtonovu kariéru, stal sa z neho jeden najuznávanejších hercov Hollywoodu. Odmietol hrať v niektorých ďalších rolách, napr. Martina Luthera Kinga, pretože nechcel vystupovať v rovnakých rolách. V roku 1993 stvárnil osobu Joea Millera, právneho zástupcu chorého na AIDS (ktorého stvárnil Tom Hanks) vo filme *[[Philadelphia (film)|Philadelphia]]*. V prvej polovici 90. rokoch hral vo viacerých trileroch, akými bol napríklad *[[Prípad Pelikán]]*, alebo *[[Krvavý príliv]]*, komédiách ako *[[Veľa kriku pre nič]]* a romantických drámach ako *[[Kazateľova žena]]*.

V roku 1995 počas nakrúcania filmu *[[Virtuozita (film)|Virtuozita]]* sa Washington odmietol pobozkať s herečkou Kelly Lynchovou. 

V roku 1999 hral vo filme *[[Hurikán v ringu]]* v ktorom stvárnil postavu boxera Rubina Cartera, ktorý bol odsúdený za trojnásobnú vraždu. Kontroverznosti okolo osoby tohto boxera možno spôsobili, že Washington nezískal Oscara, no získal ocenenia Zlatý glóbus a Strieborný medveď na Berlínskom filmovom festivale.

### Súčasnosť
V roku 2001 získal Oscara za najlepší herecký výkon vo filme *[[Training Day]]*. Počas ďalších rokoch hral vo viacerých thrilleroch, akými boli *[[John Q]]*, *[[Prezumpcia viny]]*, *[[Muž v ohni (film z roku 2004)|Muž v ohni]]* alebo *[[Mandžuský kandidát]]*.

V roku 2005 sa po 15-ročnej prestávke vrátil na divadelné dosky, hral v Shakespearovej hre *[[Julius Caesar (Shakespeare)|Julius Caesar]]* na Broadway.

## Filmografia

## Referencie

## Iné projekty

## Externé odkazy
* 
* 

Kategória:Filmoví herci USA
Kategória:Filmoví režiséri USA
Kategória:Filmoví producenti USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Tony
Kategória:Filmoví herci afroamerického pôvodu
Kategória:Filmoví režiséri afroamerického pôvodu
Kategória:Osobnosti USA afroamerického pôvodu
Kategória:Osobnosti z Mount Vernonu (New York)
Kategória:Absolventi Fordham University
Kategória:Držitelia Screen Actors Guild Award